Document ID: 32010D0079

ODLOČBA KOMISIJE
z dne 19. oktobra 2009
o spremembi odločb 2006/679/ES in 2006/860/ES o tehničnih specifikacijah za interoperabilnost v zvezi s podsistemoma vseevropskega železniškega sistema za konvencionalne hitrosti in vseevropskega železniškega sistema za visoke hitrosti
(notificirano pod dokumentarno številko C(2009) 7787)
(Besedilo velja za EGP)
(2010/79/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 2008/57/ES Evropskega parlamenta in Sveta z dne 17. junija 2008 o interoperabilnosti železniškega sistema v Skupnosti (1) ter zlasti člena 6(1) Direktive,
ob upoštevanju priporočila Evropske agencije za železniški promet (ERA-REC-38-2009-ERTMS) z dne 24. aprila 2009 o posodobitvi Priloge A k TSI v zvezi z vodenjem, upravljanjem in signalizacijo železniških sistemov za visoke in konvencionalne hitrosti,
ob upoštevanju naslednjega:
(1)
Odločba Komisije 2006/679/ES z dne 28. marca 2006 o tehnični specifikaciji za interoperabilnost v zvezi s podsistemom vodenje-upravljanje in signalizacija vseevropskega železniškega sistema za konvencionalne hitrosti (2) določa tehnično specifikacijo za interoperabilnost (TSI) v zvezi s podsistemom vodenje-upravljanje in signalizacija vseevropskega železniškega sistema za konvencionalne hitrosti.
(2)
Odločba Komisije 2006/860/ES z dne 7. novembra 2006 o tehnični specifikaciji za interoperabilnost v zvezi s podsistemom vodenje-upravljanje in signalizacija vseevropskega železniškega sistema za visoke hitrosti (3) določa TSI v zvezi s podsistemom vodenje-upravljanje in signalizacija vseevropskega železniškega sistema za visoke hitrosti.
(3)
V skladu s členom 2 Odločbe Komisije 2008/386/ES z dne 23. aprila 2008 o spremembi Priloge A k Odločbi 2006/679/ES o tehnični specifikaciji za interoperabilnost v zvezi s podsistemom vodenje-upravljanje in signalizacija vseevropskega železniškega sistema za konvencionalne hitrosti ter Priloge A k Odločbi 2006/860/ES o tehnični specifikaciji za interoperabilnost v zvezi s podsistemom vodenje-upravljanje in signalizacija vseevropskega železniškega sistema za visoke hitrosti (4) se specifikacije ETCS dopolnijo s posodobljenimi skupnimi specifikacijami preskusov.
(4)
V Prilogi A k odločbama 2006/679/ES in 2006/860/ES je treba posodobiti več tehničnih dokumentov ter jih tako prilagoditi tehničnemu napredku.
(5)
Odločbi 2006/679/ES in 2006/860/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem odbora za interoperabilnost in varnost železnice, ustanovljenega v skladu s členom 29 Direktive 2008/57/ES -
SPREJELA NASLEDNJO ODLOČBO:
Člen 1
Seznam obveznih specifikacij in seznam specifikacij informativne narave iz Priloge A k Odločbi 2006/679/ES in Priloge A k Odločbi 2006/860/ES se nadomestita s seznamom obveznih specifikacij in seznamom specifikacij informativne narave iz priloge k tej odločbi. V Prilogi H k TSI, priloženi k Odločbi 2006/679/ES, in v Prilogi H k TSI, priloženi k Odločbi 2006/860/ES, se opombe, ki se nanašajo na Odločbo 2002/731/ES, izbrišejo.
Člen 2
Ta odločba se uporablja od 1. aprila 2010.
Člen 3
Ta odločba je naslovljena na države članice.
V Bruslju, 19. oktobra 2009

Labels: 7
8
15